**Contract de furnizare**

**nr. …. din …….**

***1. Părțile contractante***

 **...............................................................** (denumire, adresă, telefon, nr. Registrul comertului, CIF, cont bancar, denumire bancă, reprezentat - Director şi Contabil șef), în calitate de **ACHIZITOR**, pe de o parte

**şi**

 **INOE 2000 – Filiala Institutul de Cercetări pentru Hidraulică şi Pneumatică Bucureşti (INOE 2000-IHP)**, Str. Cuţitul de Argint nr. 14, sector 4, telefon: 021/336.39.90, înregistrată la Registrul comertului sub: J40/2467/1997, CUI: 9320122, CIF RO9113623, cont RO36RNCB0278044183870001 deschis la BCR Șerban Vodă, reprezentată prin Director dr. ing. Cătălin DUMITRESCU şi Contabil șef ec. Ecaterina GHEORGHE, în calitate de **FURNIZOR**

**au convenit să încheie prezentul contract de furnizare, cu respectarea următoarelor clauze**:

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
			2. ***achizitor şi furnizor*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***destinaţie finală***- locul unde furnizorul are obligaţia de a furniza produsele;
			5. ***forţă majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			6. ***zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul principal al contractului***

4.1 - Furnizorul se obligă să furnizeze, respectiv să vândă, să livreze, în anul 2017, revista **HIDRAULICA** editată de Furnizor având ISSN 1453-7303.

4.2 - Achizitorul se obligă să achiziţioneze, respectiv să cumpere şi să plătească preţul convenit în prezentul contract.

**5. *Valoarea contractului și modalități de plată***

5.1 **Abonamentul pentru un an** (4 numere de revistă) este de **200 Euro plus TVA . Prețul nu include și taxele de expediție, care vor fi suportate de achizitor.**

5.2 Furnizorul va emite facturi fiscale în RON, lacu rsul BNR din ziua facturării, pentru fiecare număr de revistă livrat, care vor fi comunicate la plată Achizitorului prin poștă sau prin curier împreună cu publicația.

5.3 Facturile emise de către Furnizor în baza prezentului contract se vor achita în termen de 15 de zile lucrătoare de la data primirii acestora de către Achizitor.

5.4 Facturile fiscale comunicate Achizitorului conform art. 5.2 vor fi considerate acceptate la plată, în temeiul prezentului contract, dacă acestea nu sunt refuzate la plată în termen de 5 zile lucrătoare de la primirea acestora.

5.5 Toate plățile aferente acestui contract se vor plăti prin virament bancar în contul Furnizorului pe titulatura: ***INOE 2000- IHP, J40/2467/97, CIF 9113623, cont RO36RNCB0278044183870001 deschis la BCR Sucursala Șerban Vodă***

**6. *Durata contractului***

6.1 – Durata prezentului contract este de 12 luni.

6.2 *.* Prezentul contract încetează sa producă după indeplinirea obligatiilor asumate de catre ambele parti.

**6. *Obligaţiile principale ale furnizorului***

6.1 Furnizorul se obligă să furnizeze trimestrial un nr. din revista **HIDRAULICA**, sau in cazul in care din motive tehnice acesta nu apare trimestrial, se obliga ca pana la sfarsitul anului sa furnizeze toate numerele aparute.

**7*. Obligaţiile principale ale achizitorului***

7.1 - Achizitorul se obligă să recepţioneze publicatia în momentul primirii acesteia si sa sesizeze eventualele nereguli (lipsuri, plusuri sau defecte).

7.2 – Achizitorul se obligă să plătească preţul publicatiilor către furnizor în maxim 15 de zile de la emiterea facturii de către acesta .

7.3-Dacă achizitorul nu onorează facturile în termen de 14 zile de la expirarea perioadei convenite atunci furnizorul are dreptul de a sista livrarea publicatiei. Imediat după ce achizitorul îşi onorează obligaţiile, furnizorul va relua livrarea publicatieir în cel mai scurt timp posibil.

**8. *Sancţiuni pentru neîndeplinirea culpabilă a obligaţiilor***

8.1 **-** În cazul în care achizitorul nu îşi onorează obligaţiile în termenul convenit, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală din plata neefectuată de 0,05% *pentru fiecare zi de întârziere, până la îndeplinirea efectivă a obligaţiilor.*

8.2 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

8.3 - Achizitorul îţi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită pâna la data denunţării unilaterale a contractului.

***Clauze specifice***

***9. Recepţie***

9.1 - Achizitorul se obligă să recepţioneze publicatiile în momentul primirii acestora si sa sesizeze eventualele nereguli (lipsuri, plusuri sau defecte).

***10. Livrarea si documentele care insotesc publicatia***

10.1 - Furnizorul are obligaţia de a livra publicatiile la destinaţia finală indicată de achizitor respectând datele din contract ale achizitorului

10.2 - Furnizorul va transmite achizitorului impreuna cu publicatia si factura fiscala in original

***11. Amendamente***

11.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***12. Întârzieri în îndeplinirea contractului***

12.1 -Furnizorul are obligaţia de a îndeplinicontractul de furnizare în conformitate cu solicitarile achizitorului si in termenul prevazut in prezentul contract.

***13. Forţa majoră***

13.1 - Forţa majoră este constatată de o autoritate competentă.

13.2 –Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

13.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

13.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5- Dacă forţa majoră acţionează sau se estimează că va acţiona o perioadă mai mare de 1 luna, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***14. Soluţionarea litigiilor***

14.1 - Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

14.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***15 Limba care guvernează contractul***

15.1 - Limba care guvernează contractul este limba româna.

***16. Comunicări***

16.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

16.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***17. Legea aplicabilă contractului***

17.1 - Contractul va fi interpretat conform legilor din România.

Părţile au înţeles să încheie azi …………. prezentul contract în două exemplare, câte unul pentru fiecare parte.

 ***ACHIZITOR FURNIZOR***

**.................................**  **INOE 2000 Filiala IHP**

Reprezentant legal, Director

 Dr. ing. Cătălin DUMITRESCU

.............................

 Contabil Șef

 Ec. Ecaterina GHEORGHE

Director Economic,

............................. Responsabil contract

 Dr. ing. Gabriela MATACHE